tomron87/hebrew-wikipedia-sentences-corpus huggingface dataset:
בשנת 2000 השתתפה לראשונה בסרט קולנוע שובר קופות, קומדיית הפשע "ללכת על הכל", לצידם של ברוס ויליס ומת'יו פרי (וב-2004 בסרט ההמשך "ללכת על הכל 2").
הצלחת הסרט, ביחד עם הופעתה באותה שנה בסרט העצמאי "השפוט שלה", שהפך לסרט פולחן, סייעו לה לשדרג את מעמדה משחקנית משנה לשחקנית מובילה.
בשנת 2000 היא אף נבחרה על ידי המגזין פיפל לאחת מ-50 האנשים היפים ביותר בעולם.
בשנת 2003 שיחקה בסרט "באהבה אין חוקים", בתפקיד בתה של דיאן קיטון וחברתו (בחלקים מסוימים של הסרט) של ג'ק ניקולסון.
ב-2005 כיכבה בסרט "הכי דומה לאהבה", לצידו של אשטון קוצ'ר.
ב-2006 הופיעה במחזה של ניל סיימון, "יחפים בפארק", מעל במות ברודוויי.
פיט הייתה חברה בצוות השחקנים של סדרת הטלוויזיה "סטודיו 60", ששידורה החל ברשת NBC בספטמבר 2006. איתה בצוות היו מת'יו פרי (ששיחק לצידה בסרט "ללכת על הכל" ובסרט ההמשך "ללכת על הכל 2") ושרה פולסון (איתה שיחקה בסדרה "ג'ק וג'יל").
ב"סטודיו 60" פיט גילמה את דמותה של ג'ורדן מקדיר, הנשיאה החדשה של רשת השידור הפיקטיבית NBS.
הסדרה זכתה לשבחים רבים מצד המבקרים אך לרייטינג נמוך, וירדה מהמרקע אחרי עונה אחת בלבד.
בשנת 2008 שיחקה בתפקיד סוכנת FBI בסרט "תיקים באפלה: רוצים להאמין", ובשנת 2009 שיחקה בסרט האסונות "2012" שבוים על ידי רולנד אמריך.
בשנת 2010 שיחקה בסרט הפנטזיה "מסעות גוליבר", ובסרט הדרמה "נותנים ת'לב", ועל משחקה בו זכתה בפרס אינדפנדנט ספיריט לשחקנית הטובה ביותר.
בשנת 2012 שיחקה בסדרת הטלוויזיה "שיפוץ רומנטי" בתפקיד הראשי של אלכס מאיירס, ברשת NBC, שבוטלה לאחר 6 פרקים.
באותה שנה שיחקה בעונתה הרביעית של סדרת הדרמה "האישה הטובה" בתפקיד חוזר של הקפטנית לורה הלינג'ר.
בשנת 2015 החלה לגלם את דמותה של טינה מוריס בסדרת הטלוויזיה "כולנו יחד", דרמה קומית שיצרו לרשת HBO.
הסדרה בוטלה לאחר שתי עונות.
בשנה זו, שיחקה בקומדיה הרומנטית "לשכב עם אחרים".
בשנת 2017 החלה לשחק בסדרת הטלוויזיה הקומית "בלוקמאייר" לצדו של האנק עזריה, בדמותה של ג'ולס ג'יימס, בעלים של קבוצת בייסבול.
ב-2018 עלתה העונה השנייה, וב-2019 עלתה העונה השלישית.
בספטמבר 2019 לוהקה פיט לתפקיד הראשי בסדרת הטלוויזיה "העידן המוזהב" שיצר ג'וליאן פלוז לרשת HBO, אמנם באפריל 2020 הוחלפה פיט על ידי השחקנית קארי קון בשל אילוצי מגפת הקורונה.
בנוסף ב-2020, פיט הצטרפה לקאסט העונה השנייה של סדרת הפשע אמיתי "ג'ון הנבל", לצדו של כריסטיאן סלייטר, שעלתה לשידור באמצע השנה ברשת USA Network.
ב-30 בספטמבר 2006 נישאה פיט למפיק הטלוויזיה האמריקאי-יהודי דייוויד בניוף, בנו של איש העסקים סטיבן פרידמן, לשעבר מנכ"ל חברת גולדמן זקס.
לזוג שלושה ילדים שנושאים את שם משפחתו המקורי (פרידמן), והם מתגוררים ביחד לסירוגין במנהטן ובבוורלי הילס.
ב-2008 חשפה פיט כי היא נאבקה עם דיכאון סב לידתי וכי היא סובלת מהפרעת קשב, ריכוז והיפראקטיביות.
תפקיד חוזר (עונות 2–3); 17 פרקים2018שושלת רומנוב (אנ')אוליביה וולספרק: "Expectation"2020ג'ון הנבלבטי ברודריקתפקיד ראשי (עונה 2); 8 פרקים2021החוג לאנגליתיוצרת, תסריטאית ומפיקה בפועל2023–הווהחיזור גורליבת' גלאגרתפקיד ראשי; 8 פרקים2025החברים והשכנים שלךמל קופרתפקיד ראשי; 9 פרקים
אמנדה ריגטי היא שחקנית אמריקאית.
היא מוכרת בעיקר בשל תפקידה בתור גרייס ון פלט בסדרה "המנטליסט" של רשת CBS, ובזכות הופעתה בתור מאדי קינר בסדרה המדע-בדיוני "קולוני" של רשת USA.
ריגטי נולדה בסנט ג'ורג', יוטה, ארצות הברית הצעירה מבין שמונה אחים, וגדלה בלאס וגאס, נבדה.
אביה, אלכסנדר דומיניק ריגטי הוא ממוצא איטלקי, ואילו אימה, לינדה קרול צ'שום, ממוצא צרפתי, גרמני ואנגלי.
בשנת 2011 הוחתמה בסוכנות השחקנים UTA.
ריגטי התחילה לדגמן בגיל 14, ושנה לאחר מכן השתתפה בתחרות בינלאומית לחיפוש דוגמניות צעירות, ופתחה קריירת דוגמנות קצרה לפני שהפכה לשחקנית.
היא עברה ללוס אנג'לס בגיל 18 כדי להתחיל את קריירת המשחק שלה.
לאחר שהשיגה תפקיד בפיילוט לסדרה שלא עלתה לשידור בשם "No Place Like Home", ריגטי תפסה את עיניהם של המפיקים של רשת FOX, וליהקו אותה ב-2003 לתפקיד מוביל לשתי העונות הראשונות של דרמה הנעורים "The O.C".
בצעירותה שיחקה ריגטי במספר סרטים, ביניהם: "אהבה ואושר" (1995), "לנשק ולספר" (1997) שביים ג'ורדן אלן, לימים בעלה.
"להב המלאך" (2002) בכיכובה של מרגו קידר.
ותפקידי אורח בסדרות "CSI: זירת הפשע" ובסיטקום .
בשנת 2004 גילמה את טסה לואיס בסדרת הדרמה "החוף הצפוני", לצד ג'יימס רימר.
בשנת 2005 היא שיחקה בתפקיד הראשי בסדרה "מפגש".
באותה שנה ובשנת 2006, דורגה ריגטי במקום ה-59 וה-84 בהדרגה, במגזין "100 הנשים הסקסיות ביותר".
בשנת 2005 שיחקה בסרט הטלוויזיה "רומי ומישל: ההתחלה" לצד קתרין הייגל, הסרט אשר שודר ב-ABC Family מהווה פריקוול לסרט "רומי ומישל – פגישת מחזור" משנת 1997. בשנת 2006 שיחקה בתפקיד אורח בסדרה "הפמליה".
בשנת 2007, ריגטי השתתפה בסרט "בחזרה לבית על הגבעה הרדופה", בתור אריאל וולף.
סרט המשך לסרט האימה המצליח משנת 1999. בשנת 2009, השתתפה ריגטי, ברימייק "יום שישי ה-13" בתור וויטני מילר.
הסרט הפך במהרה ללהיט, ודורג במקום הראשון בטבלת שוברי הקופות של השבוע.
בשנת 2011 שיחקה בסרט "קפטן אמריקה" בתפקיד סוכנת שילד.
בין השנים 2008–2014 שיחקה בתפקיד ראשי בסדרה "המנטליסט" (עונות 1–6) ובעונה 7 של הסדרה שיחקה בפרק האחרון בתפקיד אורח.
בשנת 2014 שיחקה בתפקיד אורח בסדרות "כבאי שיקגו" ו-"שוטרי שיקגו".
בשנת 2015 שיחקה במותחן "חתולות רוקדות על כוכב צדק" לצידה של אנליס ואן דר פול.
הסרט בוים והופק ב-2011 על ידי בעלה שוחרר לאקרנים רק במאי 2015.
בשנת 2016 החל לשחקה בדרמת המדע הבדיוני "קולוני" של רשת USA.
בסדרה שיחקה בתפקיד מאדי קינר, אחותה הצעירה של קייטי (שרה ויין קליס).
שיחקה גם בעונה השנייה של הסדרה שעלתה ב-12 בינואר 2017.
ב-29 באפריל 2006, התחתנה עם במאי הקולנוע ג'ורדן אלן באי אואהו.
בינואר 2013 נולד בנם הראשון, נוקס אדיסון.
ב-2017 הגישה ריגרטי מסמך גירושין מאלן.
+שנהסרטתפקידהערות1995Love and Happinessהבת של צ'ארלי1997Kiss & Tellילדה2002Angel Bladeסמנת'ה גודמן2007Pipelineג'וזליןReturn to House on Haunted Hillאריאל וולף2008מודלים לחיקויאיזבל2009יום שישי ה-13וויטני מילר2011קפטן אמריקהסוכנת שילדThe Chateau Merouxג'ניפר2015חתולות רוקדות על כוכב צדקג'וזפין סמארט2021Christmas at the Ranchקייט2022רייגןנלה וילסון רייגן
אמנדה קוצר (Amanda Coetzer; נולדה ב-22 באוקטובר 1971) היא טניסאית עבר מדרום אפריקה.
קוצר זכתה בקריירה שלה ב-13 תוארי יחידות (9 WTA ו-4 ITF) וב-11 תוארי זוגות (9 WTA ו-2 ITF).
בשיאה דורגה קוצר במקום ה-3 בעולם (3 בנובמבר 1997).
קוצר שיחקה בנבחרת דרום אפריקה בין השנים 1992 ו-2003. מאזנה בגביע הפדרציה עומד על 31 ניצחונות (25 במשחקי יחידות ו-6 במשחקי זוגות) ו-13 הפסדים (9 במשחקי יחידות ו-4 במשחקי זוגות).
קוצר נשואה לארנון מילצ'ן, איש עסקים ומפיק ישראלי, ולהם שני ילדים משותפים.
אמנדה ריי בירד היא שחיינית אמריקאית ודוגמנית.
אלופה אולימפית בעלת 7 מדליות אולימפיות מתוכן 2 זהב, אלופת עולם במשחה ל-200 מטר חזה בעלת 3 מדליות אחת מהן זהב ושיאנית עולם במשחה זה.
אמנדה בירד נולדה בניופורט ביץ', קליפורניה.
היא למדה בתיכון באירוויין והתאמנה בשחייה בקבוצת נובקווטיק (נובה) שבאירווין לצידם של אלופים אולימפיים נוספים כמו אהרון פירסול, איאן קרוקר, ניל ווקר וג'ייסון ליזאק תחת הדרכתו של אדי ריס.
לאחר מכן היא למדה באוניברסיטת אריזונה שבה זכתה בתואר אליפות (NCAA) במשחה החזק שלה ל-200 מטר חזה.
בהיותה בת 14 ו-9 חודשים בלבד באולימפיאדת אטלנטה (1996) זכתה בירד ב-3 מדליות, אחת זהב ובכך הייתה לשחיינית האמריקאית השנייה הצעירה ביותר הזוכה במדליית זהב אולימפית.
בטקס קבלת המדליות היא עמדה על דוכן המנצחים כשהיא אוחזת את ה"דובי" שלה.
באוניברסיאדה שנערכה בפלמה דה מיורקה, ספרד בשנת 1999 זכתה בירד במדליית כסף במשחה ל-100 מטר חזה בתוצאה של 1:10.23 דקות.
באולימפיאדת סידני (2000) השתתפה בירד במשחה אחד בלבד, ב-200 מטר חזה וזכתה במדליית ארד בתוצאה של 2:25.35 דקות, מאית השנייה מהר יותר מהשחיינית הוי קווי מסין ואחרי המנצחות קובאץ' (2:24.35 דקות) ובת ארצה קריסטי קוואל (2:24.56 דקות).
באליפות הפאן פסיפיק בשחייה שנערכה ביוקוהמה, יפן בשנת 2002 זכתה בירד ב-3 מדליות, מתוכן 2 זהב במשחי החזה.
באליפות העולם בשחייה שנערכה בברצלונה, ספרד בשנת 2003 זכתה בירד ב-3 מדליות.
מדליית זהב במשחה ל-200 מטר חזה בשיא עולם חדש של 2:22.99 דקות, לפני לייזל ג'ונס מאוסטרליה (2:24.33 דקות) והוי קווי מסין 2:25.78 דקות.
מדליית כסף במשחה ל-100 מטר חזה בתוצאה של 1:07.42 דקות, אחרי המנצחת קסוג'ואן לו מסין 1:06.80 דקות ולפני ג'ונס (1:07.47 דקות) ומדליית כסף במשחה שליחות 4x100 מטר מעורב בתוצאה של 4:00.83 דקות, אחרי הרביעייה מסין שקבעה שיא תחרות חדש 3:59.89 דקות ולפני אוסטרליה (4:01.37 דקות).
במבחנים האמריקאים לאולימפיאדת אתונה (2004) שנערכו בלונג ביץ', קליפורניה ב-12 ביולי הוכיחה בירד שהיא בכושר מעולה כשקבעה שיא עולם חדש במשחה ל-200 מטר חזה בתוצאה של 2:22.44 דקות, לאחר שנילקח ממנה יומיים לפני כן על ידי ג'ונס.
במשחקים עצמם זכתה בירד ב-3 מדליות, אחת מזהב.
מדליית זהב במשחה ל-200 מטר חזה בשיא אולימפי חדש של 2:23.37 דקות לפני ג'ונס (2:23.60 דקות) ואן פולסקה מגרמניה (2:25.82 דקות) ובכך הוכיחה שהיא שולטת בעולם במשחה זה.
שתי מדליות כסף, במשחה ל-200 מטר מעורב אישי בתוצאה של 2:11.70 דקות, אחרי יאנה קלוצ'קובה מאוקראינה (2:11.14 דקות) ולפני קירסטי קובנטרי מזימבבואה (2:12.72 דקות) ובמשחה שליחות 4x100 מטר מעורב בתוצאה של 3:59.12 דקות, אחרי אוסטרליה שקבעה שיא עולם חדש (3:57.32 דקות) ולפני גרמניה (4:00.72 דקות).
בנוסף, היא סיימה במקום הרביעי במשחה ל-100 מטר חזה בתוצאה של 1:07.44 דקות, אחרי המנצחת קסוג'ואן לו (1:06.64 דקות).
באולימפיאדת בייג'ינג (2008) סיימה בירד במקום ה-18 המאכזב עבורה במשחה ל-200 מטר חזה (2:27.70 דקות).
באליפות העולם בשחייה הנערכת בשאנגחאי, סין בשנת 2011 סיימה בירד במקום 11 במשחה ל-200 מטר חזה בתוצאה של 2:25.99 דקות ובמקום 15 במשחה ל-100 מטר חזה בתוצאה של 1:08.64 דקות.
בניסיון להשתתף בפעם החמישית במשחקים האולימפיים, במסגרת המבחנים האמריקאים לאולימפיאדת לונדון (2012) שנערכו באומהה, נברסקה ביולי 2012 סיימה בירד במקום חמישי במשחה ל-200 מטר חזה בתוצאה של 2:26.42 דקות ולא הצליחה להיכלל בנבחרת הלאומית למשחקים אלו.
בשנת 2006 החלה בירד לדגמן עבור FHM (For Him Magazine, מגזין סגנון לגבר) ולגיליון בגדי הים של ספורטס אילוסטרייטד.
כמו כן, היא הצטלמה בעירום ביולי 2007 לפלייבוי.
בירד משמשת כדוברת הארגון להגנת החי "ויילדלייף" ומתעסקת בעיצוב פנים.
בשנת 2008 השתתפה בירד במסע נגד שימוש בפרוות שארגן אנשים למען יחס מוסרי לבעלי חיים (ארגון זכויות בעלי חיים) כשהצטלמה בעירום עם דגל ארצות הברית שתלוי באופן שגוי.
בירד נשואה לצלם סשה בראון ולהם ילד.
בירד זכתה בתואר שחיינית השנה בארצות הברית בשנים 2003 ו-2004.
אמנדה מישל סייפריד היא שחקנית קולנוע וטלוויזיה, דוגמנית וזמרת אמריקאית זוכת פרס גלובוס הזהב ופרס אמי לבידור בפריים טיים.
סייפריד נולדה באלנטאון, פנסילבניה, למשפחה נוצרית ממוצא גרמני ובריטי.
אביה, ג'ק סייפריד הוא רוקח, ואמה, אן (לבית סנדר) היא מרפאה בעיסוק.
סייפריד סיימה את לימודיה בבית הספר התיכון ויליאם אלן בשנת 2003.
לה אחות גדולה, ג'ניפר סייפריד, מוזיקאית בלהקת הרוק Love City שפעילה בפילדלפיה.
סייפריד נרשמה לאוניברסיטת פורדהם בסתיו 2003, אך חזרה בה מהרשמתה, לאחר שהוצע לה תפקידה בסרט "ילדות רעות".
בגיל 14 החלה קריירת המשחק שלה.
בתחילה, שיחקה בתפקידים קטנים ללא קרדיט ואז עברה לשחק בתפקידים קבועים, בין היתר ב-1999 כאשר החלה לשחק באופרת הסבון "כשהעולם מסתובב" את דמותה של הנערה לוסינדה "לוסי" מונטגומרי, תפקיד אשר עשתה עד ל-2001, ואז שיחקה באופרת הסבון "כל ילדיי".
בשנת 2003 סייפריד נבחנה לתפקיד של רג'ינה ג'ורג' בסרט קומדיית הנעורים "ילדות רעות" אך רייצ'ל מקאדמס קיבלה את התפקיד וסייפריד שיחקה את קרן, חברתה של רג'ינה ג'ורג' בחבורת ה"פלסטיות".
עליו זכתה בפרס "MTV Movie Award" בקטגוריה "הקבוצה הכי טובה על המסך" ביחד עם לינדזי לוהן, רייצ'ל מקאדמס ולייסי שאברט.
לסייפריד המשיכו להיות תפקידים משניים בסרטים "תשע נשמות", "אקדח אמריקאי", "אלפא דוג", "היפוך" עד פריצתה בסרט משנת 2008, "מאמא מיה!" שם שיחקה בתפקיד ראשי לצד מריל סטריפ.
הסרט הכניס 615 מיליון דולר.
ב-2008 הסרט היה במקום החמישי ברשימת הסרטים המכניסים ביותר בארצות הברית.
משם הגיעה לתפקידים ראשיים בסרטים כמו, "ג'ון היקר", "מכתבים לג'ולייט" ו"הגוף של ג'ניפר" שעליו זכתה שנית בפרס "MTV Movie Award" בקטגוריה "Best Scared-As-S**t Performance".
בשנת 2008 סייפריד דורגה במקום ה-65 ב"רשימת המבקרים השנתית העצמאית של 100 הפרצופים המפורסמים הכי יפים ברחבי העולם" והיא גם דורגה במקום ה-5 ברשימה "25 השחקנים ההוליוודים הצעירים הכי לוהטים מתחת לגיל 25".
בשנת 2009 המגזין פיפל דירג את סייפריד במקום ה-4 ברשימה "הכי יפה בשנת 2009 – יפה בכל הגילאים".
בשנת 2010 סייפריד הגיעה שנית למגזין "פיפל" לרשימה "הכי יפה בשנת 2010 ללא איפור".
בשנת 2011 היא הייתה אמורה לשחק בסרט "אלברט נובס"; אך בסופו של דבר נאלצה לוותר על התפקיד עקב סכסוכים בהפקה והיא הוחלפה בשחקנית מיה וסיקובסקה.
סייפריד שיחקה את התפקיד הראשי של ולרי בסרטה של קתרין הארדוויק "ירח אדום" המבוסס על הפולקלור כיפה אדומה, והוא יצא לאור ב-11 במרץ 2011 וזכה לביקורות שליליות בעיקר, אך הרוויח בקופות כ-90 מיליון דולר ברחבי העולם אל מול תקציב של 42 מיליון דולר.
באותה השנה, היא גם שיחקה את התפקיד הראשי בסרט המדע הבדיוני "עולם הזמן" של הבמאי אנדרו ניקול, הסרט השני בו שיתפה פעולה עם ג'סטין טימברלייק, אחרי שהשניים שיחקו בסרט "אלפא דוג" ב-2006. הסרט יצא לאקרנים באוקטובר 2011, וקיבל ביקורות מעורבות אך הכניס יותר מ-172 מיליון דולר ברחבי העולם.
כמו כן, בשנת 2011, סייפריד הפכה לפרזנטורית של ליין מוצרי היופי היפניים "Cle de Peau Beaute".
בשנת 2012, סייפריד כיכבה במותחן "אבודה".
מאוחר יותר באותה שנה גילמה את קוזט בעיבוד הקולנועי של טום הופר לספרו משנת 1862 של ויקטור הוגו "עלובי החיים" והמחזמר בעל אותו השם.
על הופעתה בסרט היא זכתה לשבחים מצד המבקרים והסרט אף היה מועמד לפרס אוסקר לסרט הטוב ביותר והוא הכניס סך כולל של 440 מיליון דולר ברחבי העולם.
בשנת 2013 הופיעה סייפריד בסרט הקומדיה הרומנטית "החתונה הגדולה" של הבמאי ג'סטין זקהאם, היה לה תפקיד דיבוב בסרט האנימציה המצליח "הממלכה הסודית" ושיחקה את דמותה של לינדה לאבלייס בסרט "לאבלייס", ועל הופעתה בסרט זכתה סייפריד לשבחי המבקרים מצד מבקרי הקולנוע.
בהמשך השנה היא הופיעה בסרט הדרמה "סוף האהבה", כמו כן, היא הייתה אמורה לגלם את אן ברדן בסרט "האיש האחרון", עיבוד קולנועי פוסט-אפוקליפטי לרומן באותו שם, אך הוחלפה על ידי מרגו רובי לאחר שההפקה נדחתה מספר פעמים.
בשנת 2013 היא הפכה לפנים של בית האופנה הצרפתי ז'יבנשי.
בשנת 2014 שיחקה לצד בן סטילר ונעמי ווטס בסרט הדרמה-קומי של נואה באומבך "כשנהיה צעירים".
בשנת 2015 שיחקה בסרט הקומדיה "טד 2", לצד מארק וולברג, וגילמה את אמו של פיטר פן בסרט "פן".
בשנת 2017 שיחקה בסרט הקומי "המילה האחרונה" בתפקיד אן שרמן, עיתונאית צעירה לצדה של שירלי מקליין.
שיחקה גם בסרט הקומדיה "המופע של אדי" בתור ג'ודי, לצד אד הלמס ושיחקה בסרט הדרמה "הכנסייה החדשה" לצד אית'ן הוק ובבימויו של פול שרדר.
בשנת 2018 היא כיכבה בתור אנון בסרט המקורי של נטפליקס, "אנון" לצד קלייב אוון.
בהמשך השנה שבה לגלם את דמותה של סופי שרידן בסרט ההמשך "מאמה מיה!
Here We Go Again", לצדם של מריל סטריפ, פירס ברוסנן וקולין פירת'.
בשנת 2019 כיכבה סייפריד בתפקיד איב סוויפט, אשתו של דני בגילומו של מיילו ונטימיליה בסרט "אמנות המירוץ בגשם", דרמה קומית המבוססת על ספר רב-מכר באותו שם.
בשנת 2020, סייפריד דיבבה לאנגלית את דפני בלייק בסרט האנימציה "סקובי דו!".
היא כיכבה גם בסרט האימה הפסיכולוגית "היית צריך לעזוב", לצד קווין בייקון.
בנוסף ב-2020, היא זכתה לשבחי הביקורת על גילומה של השחקנית מריון דייוויס בסרטו של דייוויד פינצ'ר "מאנק".
על תפקידה בסרט ביוגרפי זה קיבלה מועמדויות גם לפרס גלובוס הזהב לשחקנית המשנה הטובה ביותר וגם לפרס האוסקר לשחקנית המשנה הטובה ביותר.
בשנת 2022 כיכבה בתפקיד אליזבת הולמס במיני-סדרה הדוקומנטרית "עלייתה ונפילתה של אליזבת הולמס" של שירות הסטרימינג הולו.
ב-2022 נכללה ברשימת המשפיעים טיים 100 של מגזין "טיים" האמריקאי.
ב-2025 שיחקה לצדה של סידני סוויני בעוזרת הבית, עיבוד של Lionsgate לספר המותחן "The Housemaid" מאת פרידה מקפאדן.
סייפריד מגלמת בסרט את דמותה של נינה.
בשנת 2025 היא הצטלמה בסרט "צוואתה של אן לי".
בנם השני של סייפריד וסדוסקי, נולד בספטמבר 2020.
סייפריד הצהירה שהיא סובלת מחרדה, הפרעה טורדנית-כפייתית, התקפי פאניקה ופחד במה, בגללו נמנעה מהופעות תיאטרון עד 2015.
Here We Go Againסופי שרידן2019אמנות המירוץ בגשםאייברי "איב" סוויפט2020סקובי דו!דפני בלייקדיבובהיית צריך לעזובסוזנהמאנקמריון דייוויס2021דברים ששמענו וראינוקתרין קליירפה מלא אווירג'ולי דייוויס2023 Seven Veils ג'נין2025עוזרת הביתנינהTBAMy Ex-Friend's Wedding
מועמדת פרס אמי לבידור בפריים טיים לשחקנית ראשית במיני-סדרה או בסרט (אנ') (2022)
מועמדת פרס גילדת שחקני המסך לשחקנית הטובה ביותר בסרט טלוויזיה או במיני-סדרה (אנ') (2022)2023החדר הצפוףריאהתפקיד ראשי; 10 פרקים2025נהר ארוך בוהק (אנ')מיקי8 פרקים
אמנדה קטרינה יֶנְסֶן (בשוודית: Amanda Katarina Jenssen; נולדה ב-12 בספטמבר 1988 בלונד, שוודיה) היא זמרת שוודית, שהתחרתה בתוכנית Idol 2007 - התוכנית המקבילה לאמריקן איידול, בשוודיה.
אלבומה הראשון פורסם בשנת 2008, הפך לאלבום פלטינה בשוודיה ודורג במקום הראשון בדירוג האלבומים השוודי.
כמו כן שבעה סינגלים שפרסמה הגיעו למקום הראשון בדירוג הסינגלים השוודי.
לפני שהתפרסמה, ינסן הייתה חברה בלהקות "Oh Hollie Neverdays" ו-"Amanda and the Papas", שביצעו גרסאות כיסוי לשירים קלאסיים.
בשנת 2007 הגיעה למקום הראשון בתחרות השוודית "Musik Direkt", וזכתה בטיול לגמביה.
באותה שנה התחרתה ב-Idol 2007, ובגמר שנערך בסטוקהולם זכתה במקום השני אחרי מריה פיקאסו, עם 48.7% מקולות המצביעים.
בינואר 2008 חתמה ינסן על חוזה בחברת תקליטים, ופרסמה את הסינגל "Do You Love Me", ובאפריל של אותה שנה פרסמה את הסינגל השני שלה "Amarula Tree".
אלבומה הראשון, "Killing My Darlings", פורסם במאי 2008, הפך לאחד האלבומים הנמכרים ביותר בשוודיה ודורג במקום הראשון בדירוג האלבומים השוודי.
את רוב השירים באלבום היא כתבה בעצמה, ויחד עם מריט ברגמן, וינסנט פונטרה ופר ויקסטן, שכל אחד מהם גם תרם שיר לאלבום.
בסתיו 2008 ערכה ינסן סבב הופעות ברחבי שוודיה, יחד עם פר ויקסטון ולהקת "לעזאזל" (Demn), שהפך להצלחה גדולה.
היא הוכתרה כ"מלכת טיולי הקיץ" על ידי עיתון הערב הנפוץ בשוודיה.
בתחילת 2009 ינסן זכתה במספר פרסים בתחרות גראמי השוודית.
לאחר הצלחת אלבומה הראשון, "Killing My Darlings", היא הקליטה את אלבומה השני "Happyland", ופרסמה את הסינגל הראשון מהאלבום, בעל אותו השם.
האלבום והסינגל דורגו במקום השלישי בדירוג האלבומים והסינגלים השוודי, בהתאמה.
לאחר שבוע מכירות אחד האלבום הגיע למעמד "אלבום זהב".
האלבום זכה לביקורות משבחות, וינסן זכתה בשני פרסי גראמי לאמנית הטובה ביותר.
אמנדה דונוהו היא שחקנית אנגלייה זוכת פרס גלובוס הזהב על הופעתה במשך שתי עונות בסדרת הדרמה "פרקליטי אל איי".
התפרסמה בקומדיות "שקרן שקרן" ו"טירופו של המלך ג'ורג'".
דונוהו נולדה בלונדון לסוחרי האומנות ג'ואנה וטד דונוהו, למדה ב-"Francis Holland School" וב-"Central School of Speech and Drama" שבחסות אוניברסיטת לונדון.
היא ממוצא אירי, רוסי ושווייצרי.
היא השתתפה בוידאו קליפים לשירים "Antmusic" (1980) ו-"Stand & Deliver" (1981) של להקת "אדם והנמלים", כאשר הלהקה הייתה בשיא תהילתה.
החלה את דרכה בקולנוע בסרטים "על אי בודד" של ניקולס רוג שם שיחקה לצידו של אוליבר ריד, ו"מאורת התולעת הלבנה" של קן ראסל לצידו של יו גרנט.
פרצה לתודעה בשנת 1990 כשהצטרפה אל העונה החמישית של "פרקליטי אל איי" לתפקיד הפרקליטה סי.
דונוהו זכתה בשנת 1991 בפרס גלובוס הזהב על הופעותיה במשך שתי עונות הסדרה וזכורה בעיקר בזכות נשיקתה עם הפרקליטה אבי פרקינס.
בשנת 1994 התפרסמה בקומדייה ההיסטורית "טירופו של המלך ג'ורג'" בתפקיד הרוזנת אליזבת הרברט בתו של הדוכס צ'ארלס ספנסר.
בשנת 1997 שיחקה בקומדיה המצליחה "שקרן שקרן" בתור מרינדה שותפתו לעבודה של עורך הדין השקרן פלטשר ריד (ג'ים קארי).
בשנת 2009 הצטרפה אל אופרת הסבון הבריטית "אמרדייל" והופיעה בשנה אחת בלמעלה מ-200 פרקים בתפקיד אשת העסקים נטשה ויילד המואשמת ברצח ונשלחת לכלא.
נסיכה בהחלפה: בעקבות הכוכב הרומנטי (2021)
ג'יי." מישלקה היא שחקנית, מוזיקאית, כותבת שירים וזמרת אמריקאית.
התפרסמה בעיקר מהשתתפותה בצמד המוזיקלי "אלי ואייג'יי" יחד עם אחותה הגדולה אלי מישלקה.
מישלקה נולדה בטורנס שבקליפורניה, ארצות הברית למשפחה נוצרית מסורה.
אביה, מארק, הוא הבעלים של חברה קבלנית, ואמה, קארי, היא מוזיקאית אשר הופיעה בעבר עם להקת הרוק הנוצרית "JC Band".
בילדותה גרה לזמן קצר בסיאטל ובמילווקי.
היא גדלה כנוצרייה ולמדה חינוך ביתי בחלק מילדותה.
מישלקה החלה לנגן בפסנתר בהיותה בת 4. בגיל 5 החלה את קריירת המשחק שלה, כאשר התנסתה בעיקר בהפקות של מחזות בכנסייה, ולאחר מכן החלה לנגן בגיטרה.
כילדה בוגרת השתתפה במספר הצגות מוזיקליות בבית ספרה במילווקי.
בשנת 2004 היא יחד עם אחותה אליסון, הקימו את ההרכב "אלי ואייג'יי".
מישלקה מנגנת במגוון של כלי נגינה, ביניהם גיטרה אקוסטית, גיטרה חשמלית, פסנתר ותופי בונגו, ואף גם דגמנה בקטלוגים שונים.
בשנת 2006 הופיעה לראשונה בערוץ דיסני בסרט המקורי "Cow Belles", בתור קורטני קאלום, יחד עם אחותה אלי ששיחקה בתור טיילור קאלום.
היא גם הופיעה בתוכניות כמו "אוליבר בין", "עמוק באדמה", "The Guardian" ו"בית החולים הכללי".
ב-2015 היא שיחקה בסרט שכתב גיסה "Weepah Way for Now" לצד אחותה.
מאז 2013 היא משחקת בתפקיד חוזר (ובעונות האחרונות בתפקיד קבוע) בסיטקום "הגולדברגים" בתור לייני לויס.
+שנהסרטתפקידהערות2009מבט מגן עדןקלריסה2010Slow Moeאמיליסקרטריאטקייט טווידי2011סופר 8ג'ן2013Grace Unpluggedגרייס רוז טריי2014Angels in Stardustואלי סו2015Weepah Way for Nowג'ויגם מפיקה-שותפה2016Dirty Liesטיפאני2017Apple of My Eyeקאי2018Support the Girlsקריסטה2022Ray Donovanאבי הצעירהבשלבי הפקה
אמנדה הסר היא עיתונאית, עורכת ומחברת ספרי בישול אמריקאית.
היא הייתה עורכת מדור האוכל של The New York Times Magazine והעורכת של T Living, רבעון שיוצא במסגרת הניו יורק טיימס.
אחרי שקיבלה תואר בכלכלה ובמימון מבנטלי קולג' ב-1993, היא למדה בישול באירופה.
בעזרת מלגה מ-Les Dames d'Escoffier, היא עבדה במאפיות ומסעדות, בגרמניה, שווייץ, איטליה וצרפת.
היא שהתה שנתיים בצרפת, שם עבדה אצל אן וילאן, המייסדת של בית הספר "אקול דה קוואזין לה וארן".
במהלך תקופה זו החלה הסר לפרסם בעיתונים ובכתבי עת, בכללם הוושינגטון פוסט.
אחרי שסיימה את ספרה הראשון, ב-1997, נשכרה הסר ככתבת אוכל על ידי הניו יורק טיימס.
היא כתבה על השפעתה של רשת קוסטקו על תעשיית היין.
היא חשפה את הפוליטיקה שעומדת מאחורי הגרין מרקט בעיר ניו יורק.
היא הייתה הכתבת הראשונה שכתבה עבור כלי תקשורת מרכזי אודות פראן אדריה ומסעדת "אל בולי" בספרד.
בראשית הקריירה שלה בעיתון, היא כתבה סיפור שנוי במחלוקת שבו היא בחנה את הדעיכה בפופולריות של השף אמריל לגאסי.
הסר עבדה בעיתון The New York Times Magazine עד לרכישת העיתון במרץ 2008. בשנת 2004 שימשה למשך תקופה קצרה כמבקרת המסעדות של העיתון.
הטור שלה "Recipe Redux" הופיע בניו יורק טיימס עד ל-27 בפברואר 2011.
בספרה של ג'ולי פאוול, "ג'ולי וג'וליה", יש פרק על הסר והיא מופיעה בתפקיד עצמה בעיבוד לסרט.
הסר מתגוררת בברוקלין הייטס, ביחד עם בעלה, טאד פרנד, עיתונאי בניו יורקר ושני ילדיהם.
הסר זכתה בפרסים מטעם האיגוד הבינלאומי למקצועות הקולינריה, על כתיבה ספרותית בענייני אוכל, עבור שניים מספריה: The Cook and the Gardener ו-Cooking for Mr.
אמנדה הוקינג היא סופרת פנטזיה אמריקאית.
עד שנת 2010 עבדה במשרה מלאה כמטפלת באנשים בעלי מוגבלויות קשות וכתבה 17 רומנים בזמנה הפנוי.
לאחר שפניותיה להוצאות לאור נידחו, החליטה לפרסם את ספרה בעצמה כספר אלקטרוני.
באפריל 2010 פרסמה כך את ספרה הראשון ותוך חצי שנה הרוויחה שני מיליון דולר ממכירת כמיליון עותקים מתשעה ספרים שפורסמו בפורמט זה.
בתחילת 2011 כבר מכרה בקצב של 9,000 ספרים ביום.
במרץ 2011 חתמה על חוזה בשווי שני מיליון דולר עם הוצאה לאור שמעוניינת בהפצת ספריה כספרים מודפסים.
ספריה הם ספרי פנטזיה לנוער שעוסקים, בין היתר, בערפדים, זומבים וטרולים.
טרילוגיית הטריל שלה תורגמה לעברית על ידי הוצאת סיאל והספרים הוצעו למכירה תחילה בפורמט אלקטרוני במנדלי לפני שהודפסו.
אמנדה בירס היא שחקנית, במאית וקומיקאית אמריקאית, הידועה בשל גילום דמותה של מארסי דארסי בסיטקום "נשואים פלוס".
בירס נולדה בוינטר פארק, פלורידה שבארצות הברית.
היא למדה משחק ב-"Neighborhood Playhouse" בניו יורק תחת הדרכתו של סנפורד מייזנר.
הצלחתה הראשונית בקריירת המשחק הייתה בגילום דמותה של אמנדה קוסינס באופרת הסבון "כל ילדיי" בין השנים 1981–1984. במהלך הצילומים ולאחריהם היא הופיעה בסרטים שוליים כגון "נערת הפרוטוקול" (1984), ו-"ליל האימה" (1985).
פריצתה הגדולה של בירס התרחשה ב-1987 כאשר לוהקה לתפקיד של מארסי רודס (ולאחר מכן מארסי דארסי) בסיטקום "נשואים פלוס".
בירס היא לסבית מוצהרת ש-"יצאה מהארון" ב-1993. באחד הפרקים של נשואים פלוס, גילמה את מנדי, בת דודתה הלסבית של מרסי, כאנלוגיה לכך שהיא עצמה לסבית בחיים האמיתיים.
בירס אף נישאה לזוגתה, קרי שנקן, והשתיים מגדלות שתי בנות.
בשנת 2022 שיחקה בסרט הקומדיה רומנטית האמריקאי מ-2022, "אין גברים כאלה".
אמנדה מק'קינון גיימן פאלמר היא זמרת רוק אלטרנטיבי ואמנית קברט אמריקנית שהתפרסמה כחלק מהצמד "הדרזדן דולס" ובקריירת סולו.
פאלמר ידועה בדעותיה הפמיניסטיות, בפרובוקציות שלה ובשיריה הבוטים.
פאלמר נולדה בניו יורק וגדלה בלקסינגטון, מסצ'וסטס.
בבלוג שלה היא סיפרה שבגיל 17 עברה הפלה ושבגיל 20 נאנסה.
כשעשתה את אתגר דלי הקרח, סיפרה כי אחיה החורג מת ממחלת ה-ALS כשהייתה בת 21.
בשנת 2000, לאחר תקופה בה עבדה כאמנית רחוב (בין השאר כפסל חי), הצטרפה לבריאן ויגיליון ויחד הופיעו בתור הצמד "הדרזדן דולס" (מילולית: הבובות מדרזדן).
בשנת 2007 יצאה פאלמר בקריירת סולו, כשבמקביל הופיעה יחד עם ג'ייסון וובלי כחלק מהצמד המוזיקלי אוולין אוולין (הצמד הופיע כתאומות סיאמיות המחוברות בפלג הגוף התחתון).
באוקטובר 2013 הגיעה פאלמר לישראל להופעה במועדון הבארבי, וכן סיפקה הופעת חינם בפאב ה"בר-קיימא" התל אביבי.
היא שרה בקול נמוך ומנגנת על קלידים, פסנתר ויוקללי.
הופעותיה ושיריה של פאלמר ידועים בהיותם שנויים במחלוקת ובשימוש בשפה גסה וקללות, בין השאר דבק בה הכינוי "אמנדה פאקינג פאלמר".
לאחר שהעיתון דיילי מייל פרסם כתבה שהתמקדה בחשיפת אחד משדיה בטעות בהופעה בפסטיבל גלסטונברי, ביצעה פאלמר שיר מחאה כנגד העיתון, כשבמהלכו התפשטה כליל.
השיר כולל טענות כי הסיקור העיתונאי הוא שוביניסטי, וכי גבר שיחשוף את אחד מאבריו בהופעה לא יקבל את אותה חשיפה תקשורתית בעיתונות.
פאלמר מפורסמת כמי שמרבה להשתמש באינטרנט, והשתמשה במימון המונים על מנת להוציא את אלבומה "Theatre is Evil" בשנת 2012.
פאלמר מזדהה כביסקסואלית וכמי שתומכת במערכות יחסים פתוחות.
ב-2010 פאלמר הכריזה על אירוסיה עם הסופר והמשורר האנגלי-יהודי ניל גיימן, והזוג נישא בינואר 2011. פאלמר סיפרה בבלוג שלה כי היא פסקטריאנית.
אמנדה ז'קלין רדמן היא שחקנית אנגלייה.
היא ידועה בעיקר בתפקיד סנדרה פולמן בסדרת הטלוויזיה של BBC One "תחבולות חדשות".
אביה, רונלד, הגיע מיורקשייר ואמה, ג'ואן, נולדה בהודו.
אביה של רדמן נפטר ב-1980 כשהייתה בת 22. הזרוע השמאלית שלה מצולקת כתוצאה מתאונה קשה שעברה בגיל 15 חודשים.
היא נכוותה ממרק רותח, וסבלה מכוויות ב-75 אחוז מגופה.
הפציעה הייתה קשה ביותר ובבית החולים היא הוכרזה כמתה קלינית.
רדמן למדה משחק בבית הספר למשחק של תיאטרון בריסטול אולד ויק.
ב-1984 הופיעה בתפקיד מרינה בהפקה של ה-BBC למחזה השייקספירי "פריקלס, נסיך צור" לצידו של מייק גווילים.
עוד שיחקה כמקסין במיני-סדרה "Oxbridge Blues" מאת פרדריק רפאל בהפקת ה-BBC ששודרה ב-1984. ב-1985 גילמה את ג'נט בגרסה של "מופע האימים של רוקי" בסיור הופעות.
ב-1986 שיחקה בתפקיד גוונדלין פיירפקס בהפקה של ה-BBC למחזה "חשיבותה של רצינות" מאת אוסקר ויילד.
ב-1981 השתתפה בסרט "ירושתו של ריצ'רד" לצידה של ליב אולמן.
היא החליפה את אלפרד מולינה בתפקיד הראשי בסדרת הטלוויזיה "", ב-1999 שיחקה בסרט הטלוויזיה "The Blonde Bombshell" בתפקיד דיאנה דורז.
בשנות התשעים של המאה העשרים הנחתה רדמן תוכנית בערוץ הלווין של MTV.
ב-1995 היא כיכבה בעונה הראשונה של הסדרה "דיינג'רפילד" ובאותה שנה השתתפה בסדרה "טאגארט".
בשנת 2000 שיחקה בסרט "לצאת נקי" בתפקיד דידי דאב.
מ-2000 ועד 2003 הופיעה בתפקיד אליסון ברייתווייט, אישה שזוכה בלוטו וחייה משתנים מן הקצה אל הקצה, בסדרה "הפרס הגדול" של ITV.
בשנת 2003 החלה לככב בסדרה "תחבולות חדשות" בתפקיד פקד בילוש סנדרה פולמן, תפקיד אותו גילמה במשך 12 עונות עד שנת 2013. אחרי עזיבתה את הסדרה החליפה אותה השחקנית טמזין אות'ווייט.
ביוני 2006 שיחקה רדמן בתפקיד קרואלה דה ויל במופע "Children's Party at the Palace" לכבוד יום הולדת השמונים של המלכה אליזבת.
היא השתתפה בתוכנית הדוקומנטרית " Who Do You Think You Are?" של ה-BBC, החוקרת שורשים משפחתיים.
לרדמן יש בת בשם אמילי מנישואיה לשחקן רוברט גלניסטר.
היא זו שעודדה את גיסה, פיליפ גלניסטר, ללמוד בבית ספר למשחק ולבחור בקריירה כשחקן.
בספטמבר 2010 התחתנה רדמן עם דמיאן שנאבל שהוא בן זוגה מאז 1999. היא אוהדת של מועדון הכדורגל קובנטרי סיטי.
רדמן היא המיסדת ומנהלת של בית הספר למשחק "Artists Theatre School".
ב-2012 הוענק לה תואר חברה במסדר האימפריה הבריטית (MBE) על תרומתה לתחום הדרמה ועל פעילות הצדקה שלה.
2001 - מועמדות לפרס באפט"א לטלוויזיה לשחקנית הטובה ביותר על תפקידה ב-"הפרס הגדול"
2007 - מועמדות לפרס התיאטרון הלאומי - השחקנית הפופולרית ביותר על תפקידה ב-"הפרס הגדול"
2007 - מועמדות לפרס TV Quick - השחקנית הטובה ביותר על תפקידה בסדרה "תחבולות חדשות"
אמנדה אבינגטון היא שחקנית אנגלייה.
היא ידועה מתפקידה כמיס מארדל בסדרה "מר סלפרידג'" ומתפקידה כמרי מורסטן בעיבוד המודרני של ה-BBC ל"שרלוק".
אבינגטון נולדה בשם אמנדה ג'יין סמית' בצפון לונדון.
עד ל-2007 היא הופיעה בדמויות שונות בסדרת הטלוויזיה "The Bill".
באותה תקופה השתתפה גם בסדרות הטלוויזיה "וייקליף", "חדר מיון", "Dream Team", "The Sins", "דוק מרטין", "Shades", "זיווגים" וב"חדר מורים".
ב-2005 הופיעה בתוכנית המערכונית "Man Stroke Woman", ובשנים 2007–2008 שיחקה לצדו של ניקולס לינדהרסט בסדרה הקומית "אחרי שהלכת".
בנוסף השתתפה בסדרות הטלוויזיה "Bernard's Watch" ו-"Case Histories".
ב-2013 החלה אבינגטון להופיע בסדרת הטלוויזיה "מר סלפרידג'" בתפקיד מיס מארדל לצדם של ג'רמי פיבן ופרנסס או'קונור.
ב-2014 שיחקה אבינגטון בעונה השלישית של סדרת הטלוויזיה "שרלוק" בתפקיד מרי מורסטן, אשתו של ג'ון ווטסון שאותו מגלם מרטין פרימן, בן זוגה בחיים.
בספטמבר 2024, ה-BBC התנצלו בפני אבינגטון לאחר שטענה כי נתקלה בהתעללות מצד שותפה לתוכנית "Strictly Come Dancing", ג'ובאני פרניס, במהלך עונת התוכנית במהלך 2023. החקירה שנמשכה מספר חודשים העלתה כי חלק מהתלונות של אבינגטון אומתו, אך לא כולן.
ה-BBC הודה כי לא פעל מספיק כדי להתמודד עם החששות שהועלו במהלך הפקת העונה.
אבינגטון טענה כי חוותה התנהגות מילולית "אגרסיבית" ותחושה כי היא "לא עושה עבודה טובה".
פרניס הכחיש בעקביות את הטענות נגדו.
אבינגטון הפסיקה את השתתפותה בתוכנית באוקטובר 2023, לאחר חמישה שבועות, בטענה ל"סיבות אישיות".
בן זוגה של אבינגטון היה השחקן הבריטי מרטין פרימן, אותו פגשה בשנת 2000 בצילומי הסרט "Men Only".
מאז הופיעו השניים יחד בהפקות כמו "The Debt", "משפחת רובינסון", "The Good Night" וכן "שרלוק".
בני הזוג חיים בהרטפורדשייר ולהם שני ילדים, ג'ו (יליד 2006) וגרייס (ילידת 2008).
במרץ 2013 הוכרזה אבינגטון כפושטת רגל בגלל חובות של 120,000£ לרשויות המס.
אמנדה רוט היא שחקנית תיאטרון, קולנוע וטלוויזיה אנגלייה.
רוט מוכרת מתפקידה כאן אליוט בעיבוד של ה-BBC משנת 1995 לרומן "הטיית לב" מאת ג'יין אוסטן, מתפקידה בסדרה הקומית הבריטית "All About Me" לצדו של ריצ'רד לומסדן, ומתפקידה כמדבבת של סופי בסרט על פי ספר הילדים "העי"ג" מאת רואלד דאל.
התחלת הקריירה שלה כשחקנית הייתה ב-1983 כשהופיעה בתפקיד אסי במחזה "The Devil's Disciple" מאת ג'ורג' ברנרד שו שהועלה ב"לידס פלייהאוס".
בין השנים 1983 ו-1991 הופיעה רוט עם הלהקה השייקספירית המלכותית בסטרטפורד אפון אייבון ובלונדון.
בין התפקידים שגילמה היו יוליה לצדו של דניאל דיי-לואיס כרומיאו; היא גילמה דמות צעירה מאוד של ליידי מקבת'; גילמה את קרסידה לצדו של רייף פיינס כטרוילוס ואת רוזלין גילמה שוב לצדו של פיינס בתפקיד ברוון.
ב-1995 כיכבה בסרט "אהבה כמוסה" בתפקיד הראשי של אן אליוט לצדם של קירן היינדס ושל ג'ון וודוויין.
הסרט שהופק בתחילה לטלוויזיה הוקרן מאוחר יותר באולמות הקולנוע.
הסרט הוא עיבוד לרומן "הטיית לב" מאת ג'יין אוסטן, והיה התפקיד הראשי הראשון שלה בסרט קולנוע.
באוקטובר 2008 זכתה לשבחים והייתה מועמדת לפרס טוני על תפקידה כשרה בהפקה של האולד ויק בטרילוגיה "The Norman Conquests" מאת אלן אייקבורן בבימויו של מתיו וורקוס .
ב-1989 דיבבה רוט את סופי בסרט האנימציה על פי "העי"ג" מאת רואלד דאל.
בשנת 2000 גילמה את ז'אן ד'ארק במחזה "הנרי השישי, חלק ראשון" מתוך סדרת ספרי האודיו "Arkangel Shakespeare".
ב-2006 הקליטה גרסה מלאה של הרומן "ג'יין אייר" מאת שרלוט ברונטה בהוצאת Naxos.
ההקלטה היא באורך של 20 שעות ושלושים דקות.
ביולי 2004 יצא לאור בהוצאת "Hodder & Stoughton Audiobooks" הקלטה שלה של גרסה מקוצרת לרומן "הטיית לב" מאת ג'יין אוסטן.
בנובמבר 2007 שיחקה בסדרת תסכיתי דרמה לרדיו 4 של ה-BBC עיבוד לרומן "Pin to See the Peep Show" מאת פ.
בדצמבר 2007 השתתפה בעיבוד לרדיו של המחזה "סוס-נדנדה" מאת ארנולד וסקר, שהוזמן לציון 75 שנה ל-BBC World Service.
באותה שנה שיחקה בדרמה הטלוויזיונית "הכלה השודדת" ששודר בCBS, ומבוסס על הספר באותו שם פרי עטה של מרגרט אטווד שיצא ב-1993.
בסדרה "Hopes and Desires" של רדיו ה-BBC השתתפה רוט בקומדיה "Catching Heathcliff" מאת ניק וורברטון, בתפקיד לינדזי, בחורה רומנטית ללא תקנה המשתוקקת לפגוש את בן דמותו של היתקליף (גיבור הרומן "אנקת גבהים").
התוכנית שודרה ב-15 בינואר 2008.
בתסכית רדיו של ה-BBC משנת 1997 גילמה את פאני גיבורת הרומן "מנספילד פארק" מאת ג'יין אוסטן.
אסי במחזה "The Devil's Disciple" מאת ברנרד שו, לידס פלייהאוס, 1983
יוליה ב"רומיאו ויוליה" והרמיה ב"חלום ליל קיץ", הלהקה השייקספירית המלכותית, סיור הופעות 1983, תיאטרון "The Other Place", כ 1984
ג'סיקה במחזה "הסוחר מוונציה", RSC, תיאטרון רויאל שייקספיר, 1984
מות' ב"עמל אהבה לשווא", RSC, תיאטרון רויאל שייקספיר, 1984
לוסי אליסון במחזה "Today" מאת רוברט הולמן, RSC בתיאטרון "The Other Place" באוקטובר 1984, ובמרכז האמנויות ברביקן במאי 1985
אפריקוט במחזה "The Dragon's Tail" מאת דאגלס ווטקינסון, בתיאטרון אפולו, אוקטובר 1985
נאורוזה במחזה "Tell Me Honestly" (קנת בראנה) תיאטרון אלמיידה, 1985
אדלה במחזה "בית ברנרדה אלבה" מאת פדריקו גארסיה לורקה בבימויה של נוריה אספרט, בתיאטרון ליריק המרסמית', ספטמבר 1986, תיאטרון הגלוב בינואר 1987
הרייט במחזה "The Man of Mode" מאת ג'ורג' את'רג', RSC בתיאטרון סוואן, יולי 1988; תיאטרון The Pit באפריל 1989
ליידי מקבת' במחזה "מקבת'", RSC במרכז האמנויות ברביקן, מאי 1989
בטי מקניל במחזה "Some Americans Abroad" מאת ריצ'רד נלסון, RSC בתיאטרון The Pit יולי 1989
קורדליה במחזה "המלך ליר", RSC תיאטרון אלמיידה, ספטמבר 1989
קרסידה במחזה "טרוילוס וקרסידה", RSC בתיאטרון סוואן באפריל 1990; תיאטרון The Pit ביוני 1991
רוזלין במחזה "עמל אהבה לשווא", RSC בתיאטרון רויאל שייקספיר ספטמבר 1990; בתיאטרון ברביקן במרץ 1991
נינה במחזה "השחף" מאת אנטון צ'כוב, RSC בתיאטרון סוואן בנובמבר 1990, בתיאטרון ברביקן ביולי 1991
קלאופטרה במחזה "קיסר וקלאופטרה" (ג'ורג' ברנרד שו) לצדו של אלק מק'קוואן בתיאטרון גריניץ' בפברואר 1992
המנהלת במחזה "50 Revolutions" מאת מארי גולד, עם Oxford Stage Company, בתיאטרון וייטהול בספטמבר 1999
אדית' במחזה "שיחות אחרי הלוויה" מאת יסמינה רזה, בתיאטרון אלמיידה בספטמבר 2000
פולינה ברדין במחזה "אויבים" מאת מקסים גורקי בעיבוד של דייוויד הר, תיאטרון אלמיידה, מאי 2006
שרה במחזה "The Norman Conquests" מאת אלן אייקבורן, אולד ויק, אוקטובר 2008
הסטר קולייר במחזה "The Deep Blue Sea" מאת טרנס רטיגן, בתיאטרון פסטיבל צ'יצ'סטר ביולי 2011
אמנדה בלייק-וולר היא דמות בדיונית של נבלת-על ולעיתים אנטי גיבורה המופיעה בחוברות הקומיקס ביקום DC קומיקס.
הדמות הופיעה לראשונה בחוברת Legends #1 מנובמבר 1986, ונוצרה בידי הכותבים ג'ון אוסטרנדר ולן ויין והמאייר ג'ון ביירן.
אמנדה וולר היא סוכנת ממשלתית אכזרית הנמצאת בראש סולם הדרגות, ומשתמשת בעורמה, מניפולציה והפחדה בין היתר כדי להשיג את מטרותיה, שרובן קשורות לביטחון המדינה.
היא לרוב קשורה לסוכנויות הביון כוח משימה אקס, שחמט, וארגוס, ומשמשת לרוב כמפקחת הצוות הממשלתי "יחידת המתאבדים", הפועל כשלוחה של כוח משימה אקס ולאחר אירועי ה-52 החדשים, כשלוחה של ארגוס.
בנוסף לכך, היא שימשה כאחראית על ענייני אנשים בעלי כוחות-על בממשלת ארצות הברית, ובתפקידה כמנהלת ארגוס נעשתה למפקחת קבוצת ליגת הצדק של אמריקה.
משנת 1986 עד לשנת 2011, וולר תוארה כאישה שחורת עור, נמוכת קומה וכבדת משקל.
לאחר שכתוב כותרי חברת DC קומיקס ויקומם הבדיוני ("ה-52 החדשים") בעקבות אירועי "פלאשפוינט", וולר תוארה כאישה אתלטית ובכך צורפה גם למשימות שטח בצוותים בהם חברה בקומיקס.
דמותה של אמנדה וולר מדורגת במקום ה-60 ברשימת מאה נבלי-העל הגדולים של כל הזמנים, לפי אתר IGN.
את דמותה של מגלמת בסרט הלייב אקשן "גרין לנטרן" השחקנית אנג'לה באסט.
השחקנית ויולה דייוויס מגלמת אותה בסרטי היקום הקולנועי של DC "יחידת המתאבדים" (2016), "יחידת המתאבדים" (2021) ו"בלאק אדם" בתפקיד אורח.
את דמותה בסדרות הלייב אקשן "סמולוויל" ו"החץ" גילמו השחקניות פאם גריר וסינתיה אדאי-רובינסון, בהתאמה.
השחקנית סי-סי-אייץ' פאונדר ידועה בדיבוב הדמות בהזדמנויות רבות - סדרת האנימציה "ליגת הצדק ללא גבולות", סרטי האנימציה "סופרמן/באטמן: אויבי הציבור" ו"באטמן: מתקפה על ארקהם" ובמשחק הווידאו "באטמן ארקהם אוריג'ינס".
אמנדה בלייק נולדה וגדלה בשכונת קבריני-גרין מוכת הפשע בשיקגו יחד עם אחותה, מרי.
בגיל 18 היא נישאה לג'וזף וולר בן ה-20, והם הולידו ביחד תא משפחתי רחב - בתחילה ג'וזף הבן, לאחר מכן דאמיטה, אחריה התאומים מרטין וג'סי ולבסוף בתם הקטנה קורטה.
הם חיו בעוני קשה, נשענו על תוכניות חברתיות אך עדיין היו מאושרים יחדיו.
ג'וזף הבן נרשם למכללה במגמת כדורסל ונהרג בשוד שהשתבש, ודאמיטה נאנסה ונרצחה בסמטה בדרכה הביתה מן הכנסייה המקומית.
למרות שהמשטרה ידעה מיהו האחראי, הם לא הצליחו להשיג הרשעה ללא עדים.
בעלה של וולר יצא להרוג את האנס, ושניהם ירו אחד בשני למוות.
לאחר מותם, אמנדה נשבעה כי כנופיות הרחוב לא ייקחו עוד נפש ממשפחתה, עבדה קשה כדי לרשום את ילדיה הנותרים למכללה ולאחר מכן נרשמה למכללה בעצמה וזכתה בתואר דוקטור בתחום מדע המדינה.
היא החליטה לפנות לפוליטיקה, ונעשתה למנהלת קמפיין הבחירות של חבר המפלגה הדמוקרטית מרווין קולינס, שניצח באמצעות מאמציה ולקח אותה איתו לוושינגטון די.
וולר גילתה על קיום סוכנות "כוח משימה אקס" בחיפוש בקבצים ישנים, ושמה לעצמה למטרה להקים מחדש את יחידת המתאבדים של הארגון תחת פיקודה.
וולר בנתה מחדש את כוח משימה אקס, ומנהיג הסוכנות לשעבר ריק פלאג מונה לעבוד תחתיה.
בוויכוח על האג'נדה שלה, וולר אמרה לפלאג שהדבר היחיד שאכפת לה הוא יכולתו למלא פקודות.
החברה השנייה שהיא מגייסת לסוכנות היא נייטשייד כסוכנת סמויה.
היא שמה לעצמה למטרה את ברימסטון, אחד מחייליו של דארקסייד התוקף את כדור הארץ, והיא ממנת צוות מדענים לנתח את חולשותיו של היצור.
וולר מרכיבה את הקבוצה הראשונה והמודרנית של יחידת המתאבדים, המונה את פלאג כמנהיג בשטח בנוסף לנבלים דדשוט, קפטן בומרנג, מכשפת, טיגריס הארד ובלוקבאסטר.
לנבלים מוצעת חנינה על שירותם ביחידה, והם לובשים צמידי נפץ אשר יפוצצו אותם אם יסרבו לפקודה.
צוותה מביס את ברימסטון בהר ראשמור, ובלוקבאסטר הוא ההרוג היחיד בקרב, בניגוד לציפיותיה של וולר.
וולר ניסתה לשמור את כולם במעצר, אך פלאג שכנע אותה לקיים את הבטחתה ולשחרר אותם.
כאשר קפטן בומרנג נלכד בידי גלוריוס גודפרי, חבר האליטה של דארקסייד המאיים לחשוף את קיומם של היחידה לעולם אלא אם יחלצו אותו, וולר מורה להם לטפל בנושא בכל דרך אפשרית והם מחלצים אותו.
וולר מציגה את הצלחות היחידה בפני הנשיא רונלד רייגן, והוא מחליט לתת להמשיך לצוות לפעול באופן זמני.
וולר מיקמה את היחידה במתקן הכליאה בל ריב השוכן בלואיזיאנה, תחת השגחתו של מנהל הכלא ג'ון אקונומוס.
הפסיכיאטרים והפסיכולוגים סימון לגרייב ומארני הרס מטעם כוח משימה אקס הזהירו את וולר כי חברי היחידה אשר בחרה - הסגל הראשון שיצרה בנוסף לקארין גרייס, נייטשייד, פלסטיק, נמסיס ומיינדבוגלר - אינם יציבים רגשית, אך היא לא דאגה מכך ומשימתם הבאה, חיסול ארגון טרור בשם "ג'יהאד" באומת קוארק הבדיונית.
היא הורתה לדוקטור מון ולקארין גרייס לשטוף את מוחה של פלסטיק הבוגדת, פלאג כעס וגרם לוולר להסכים כי זה היה מעשה רע.
כאשר בל ריב הותקף בידי "הזועמות" מאפוקוליפס, וולר והיחידה נכשלים בניסיון למנוע מהן לחלץ את גלוריוס גודפרי מכלאו.
כאשר הם נשלחים בידי הממשלה לחסל את פורע החוק הגזעני ויליאם הל, וולר מתעקשת שהם יכתימו את שמו הטוב במקום להורגו במטרה שלא ייהפך למרטיר של "הכוח הלבן".
כמו כן, ליחידה מצטרפים אורכידאה שחורה וקרונוס.
הנשיא רייגן שולח אותם אישית להביס את פיירסטורם, תחת פיקוחו של חבר כוח משימה אקס דרק טוליבר.
במשימה זו הצטרפו ליחידה כמה מחברי גלריית הנבלים של פיירסטורם, והם קילר פרוסט, טפיל, סליפנוט ומולטיפלקס.
למרות התנגדותה של וולר לשליחת היחידה למשימות פוליטיות, הם נשלחים להציל סופר הכלוא במוסקבה בליוויו של חבר היחידה החדש, הפינגווין.
לגרייב חושש כי וולר מדכא את כעסה ממות משפחתה, ומנסה לשכנע אותה לתעל את זעמה לדברים יותר פרודוקטיביים.
היא מתעמתת עם דרק טוליבר על שליחת היחידה למוסקבה, והיא מכה אותו בתגובה לאמרתו כי הצוות הוא מיותר ואומרת כי אי אפשר להשליך את חייהם כמו אשפה.
פלאג חווה משבר אישי בעקבות המשימה, ווולר משחררת אותו משירותו כמפקד בשטח ומצרפת ליחידה את הפריבטיר.
במהלך אירועי "מילניום", בל ריב נתון תחת מתקפת גזע ציידי האדם, ובעוד היא שולחת את היחידה למשימת התאבדות במקדש ציידי האדם, היא מתחילה ביריבות עם גנרל וייד איילינג.
המשימה נגמרת בחשיפת זהותם של הפריבטיר וקארין גרייס כסוכנים של ציידי האדם, ולמותה של גרייס במהלך המשימה.
כאשר באטמן התגנב לתוך בל ריב כמאטצ'ס מאלון ואיים לחשוף את קיום היחידה לעולם, וולר איימה עליו כי אם יעשה כך, היא תשתמש בטביעות אצבעותיו מתאו שבו שכן כמאטצ'ס מאלון ותחשוף את זהותו הסודית לעולם.
לאחר שצפתה במאבקו נגד באטמן והתרשמה מיכולותיו, וולר החזירה לפלאג את תפקידו כמנהיג בשטח, וצירפה ליחידה את "הדוכסית".
אמנם, וולר שולחת את פלאג בליווי סגל חדש לגמרי של היחידה למשימה פוליטית בניקרגואה, שהיא חילוצו של הנץ מידיהם של הסובייטים.
היא מצרפת ליחידה את הגיבורים ספידי ו-ויקסן, ושולחת אותם להתנקש בחיי ברון הסמים אקסבייר קוג'ו.
נייטשייד מתווכחת עם וולר ואומרת כי התנקשות היא רצח, ווולר בתגובה טוענת כי היא צדק.
לאחר ההתנקשות, ספידי טוען כי שום דבר לא השתנה, ונוצר רק ואקום כוח.
לאחר שפלאג סירב למלא את פקודותיה של וולר וגרם ליחידה להצטרף אליו ולהציל את נמסיס מכלאו בברית המועצות, וולר הזועמת גורמת לנשיא רייגן לשלוח את קבוצת "ליגת הצדק בע"מ" נגדם.
כאשר מממן הקבוצה מקסוול לורד מאיים לחשוף את קיומם לעולם, וולר מאיימת עליו באלימות.
סנאטור ג'וזף קריי סחט את הנשיא רייגן ואת כוח משימה אקס בחשיפת קיום היחידה לעולם, כדי לעזור לו להיבחר מחדש לסנאט, והיא הוכרחה לעבוד תחת הנהלתו של טוליבר, שהתגלה כבעל בריתו של קריי.
ברגע של חולשה, היא אומרת לטיגריס הארד כי כל הרעיון שלה נשכח מהתחלת פעילותם, וכי הוא היה אמור להיות מנהיג היחידה בשטח במקום פלאג, והיא מאמינה כי ההחלטה התבצעה בעקבות גזענות.
למרות עיכובים אלו, היחידה המשיכה לפעול כרגיל, בצירופם של קפטן קור ושייד האיש המשתנה.
כאשר הג'יהאד חזר והחל לתקוף את מנהטן באולטימטום המופנה ליחידה להסגרתם, וולר מורה לפלאג לא להתערב במשימה, אך הוא הפר את פקודתה.
לאחר התנקשויות בחייהם של טוליבר וסנאטור קריי בידי חברי היחידה, פגישה עם אורקל ולחימה ב"ברית החייזרים", סגל היחידה התרחב ולקבוצה צורפו הרוזן ורטיגו, דוקטור לייט, ראבאן, שרייק השנייה והצמד "פאנץ' וג'וולי".
אף לאחר מותו של פלאג, הצוות נשאר נאמן לוולר, ולעיתים קרובות בחר לצדד בה במקום בממשלה שלמענה הוא פועל.
בעקבות אירוע הקרוס-אובר "הוראת יאנוס", חבר הקבוצה נמסיס עזב וחבר קבוצת כוח יולי מייג'ור ויקטורי הצטרף.
הדוכסית התגלתה כלאשינה, מנהיגת הפוריות הזועמות מאפוקוליפס, אשר לקתה באמנזיה ואת מקומה ביחידה תפסה פויזן אייבי.
וולר וכמה מן חברי היחידה נחטפו לאפוקוליפס בידי לאשינה, שלמעשה זכרה את עברה כששהתה ביחידה כדוכסית ורצתה לחזור לביתה עם קורבנות עבור הזועמות והאליטה של דארקסייד.
במהלך המשימה, וולר נלחמה אישית בגראני גודנס העצמתית, חברת האליטה של דארקסייד העומדת מאחורי פעולותיהן של הפוריות הזועמות.
המשימה הסתיימה במותו לכאורה של דוקטור לייט, פציעתו האנושה של הרוזן ורטיגו ולמותה של פירנצה "פלו" קראולי, בת-דודתה של וולר וחברת כוח משימה אקס.
לבסוף, וולר נכלאה לאחר שביצעה טבח בחברי קרטל פשע מאורגן מלוס אנג'לס בשם "LOA" באמצעות חברי היחידה דדשוט, פויזן אייבי וראבאן.
בעקבות כליאתה, חברי היחידה שוחררו.
וולר זכתה לחנינה ושוחררה ממאסר לאחר שנה, והתבקשה בידי סרג'נט סטיל להרכיב מחדש את יחידת המתאבדים כקבוצת שכירי-חרב עצמאיים במטרה להתמודד עם משבר במדינת ולאטאטבה, מוצאו של הרוזן ורטיגו.
לאחר ביצוע המשימה, וולר וחברי היחידה נשלחו למגוון משימות שונות, ולעיתים קרובות התערבו בסכסוכים פוליטיים - לדוגמה, כאשר היו מעורבים בפעילויותיהם של קבוצת החיות נגד נבל-העל קוברה בגבולות ישראל-מצרים, השמידו נתיב משלוח נשק לא-חוקי בין הממשל הסובייטי והיאקוזה ומנעו סכסוך פוליטי בין ארצות הברית, ישראל ומדינת קווארק הבדיונית.
וולר והיחידה נלחמו בגרסה של יחידת המתאבדים המורכבת מחברים לשעבר ביחידה האמיתית, זמן קצר לאחר מכן, וולר שיתפה פעולה עם ברוס גורדון בהרכבת "לוחמי הצללים", קבוצה שמטרתה להביס את נבל-העל אקליפסו, אשר הורג את רוב חברי הצוות.
וולר, אשר שרדה את המפגש, נתבקשה בידי נשיא ארצות הברית וגאי גרדנר לסייע בעימות נגד גזע חייזרים פולש.
כאשר לקס לות'ר נבחר לתפקיד נשיא ארצות הברית, הוא מינה את וולר למנהלת ארגון ה-DEO ולתפקיד המזכירה לענייני על-אנושיים.
אמנם, כאשר לות'ר נחשף לעולם כנבל לאחר שניסה להרוג את סופרמן ובאטמן, הוא מודח מתפקידו ווולר נכנסת למעצר.
היא זכתה לחנינה פעם נוספת והוצבה כמנהלת סוכנות הביון שחמט ("המלכה הלבנה") בידי מחליפו של לות'ר כנשיא ארצות הברית.
כאשר אדם השחור ומשפחת מארוול השחורה החלו לבסס את עצמם בעמדה פוליטית באומת קנדאק, וולר שחררה את אטום סמאשר הכלוא, צירפה אותו לגרסה מחודשת של יחידת המתאבדים ושלחה אותם להתנקש בחייהם של משפחת מארוול השחורה.
המשימה נסתיימה בכישלון ובמותו של חבר היחידה "המשכנע".
היא סוחטת את גיבורת-העל אש לביצוע משימות התנקשות סודיות, ממשיכה להפעיל את יחידת המתאבדים במקביל לניהול שחמט ואף מפעילה מתקפה על בסיס שחמט לטובת האינטרסים האישיים לה.
כמו כן, היא נעשית לאחראית על ניהול מבצע לשליחת נבלי-על לכוכב לכת חייזרי.
לאחר ביצוע הפעולה וחשיפתה בידי שאר הסוכנים הבכירים בשחמט, וולר נאלצה להתפטר מתפקידה כמלכה הלבנה של הארגון בתמורה להסתרת המבצע מממשלת ארצות הברית.
לאחר מכן, היא נראית כמנהלת וכיוצרת של קבוצה שמטרתה לנטרל את סופרמן, וכיוצרת של "הנער האמריקני", יצור דמוי דומסדיי בעל רסיסי קריפטונייט היוצאים מגופו.
עם זאת, לאחר שגרמה להרס העיר סמולוויל, וולר נאלצת לממן את שיקום העיר בתמורה להסתרת פעילויותיה בעוד הקבוצה שיצרה עורקת.
וולר נראית מנהלת גרסה חדשה של היחידה בסיועו של גנרל וייד איילינג.
לחברי היחידה מושתלים שתלי נפץ בידיהם ובמוחם, המכריחים אותם לעשות כרצונה של וולר.
באמצעות שתלים ננוטכנולוגיים, היא שולטת מרחוק בחבר היחידה כמו, ובכך מראה את שליטתה לחברי היחידה ובמקביל נעשית חלק לפעילויותיהם.
ריק פלאג, אשר נהרג לכאורה בפיצוץ במשימותיהם הראשונות של היחידה, מתגלה בחיים.
גנרל איילינג מגלה לוולר כי לריק פלאג האב מעולם לא היה בן, וכי ריק פלאג שפעל ביחידת המתאבדים הוא למעשה חייל אשר עבר שטיפת מוח כדי שישרת את איילינג במטרותיו.
כאשר היא מובילה באמצעות כמו מתקפה על מפעל בדובאי במטרה להפיץ וירוס קטלני, איילינג מתמרן כמה מחברי היחידה לפנות נגדה כחלק מתוכניתו של איילינג להשתמש בווירוס למטרותיו.
היא כמעט נהרגת כאשר איילינג מורה לפלאג לפוצץ את השתלים הננוטכנולוגיים המאפשרים לה לשלוט בכמו, אך פלאג מתנגד לאיילינג, משחרר את וולר וחוזר ליחידה באופן רשמי.
מאוחר יותר, היא ניסתה להחזיר לשורות היחידה את חברי קבוצת ששת הסודיים דדשוט וביין, אך היא נורית בידי דדשוט ומובאת אל מפעיל ששת הסודיים, קינג פאראדיי.
לאחר שיחה על אמצעי השליטה שלה ביחידת המתאבדים, היחידה וששת הסודיים חוברים ונלחמים בחברים לשעבר של היחידה שנהרגו במשימות, והוחייו כחברים בחיל הפקחים השחורים.
לאחר אירועי "פלאשפוינט" בהם יקום DC שוכתב מחדש בידי פנדורה והפלאש, וולר נעשית למנהלת יחידת המתאבדים פעם נוספת, כעת כמנהלת סוכנות ארגוס.
גרסה זו של וולר היא אישה צעירה ורזה, בניגוד לגרסתה לפני האתחול שבה הייתה אישה גוצה וכבדת משקל.
בגרסה זו, מתואר כי וולר ביקשה פיקוד על יחידת מתנקשים שאותם תוכל לשלוח בלי חרטה על מותם, לאחר שניסיון קודם לשליחת יחידת מתנקשים שאותם הכירה והעריכה ברמה האישית נהרגו.
היא שולטת ביחידה באמצעות שתלי נפץ, וחברי היחידה הראשוניים הם דדשוט, הארלי קווין, אל דיאבלו, קינג שארק, בלאק ספיידר, וולאטיק וסאבאנט.
כמו כן, בעברה היא הייתה חברה בחוליית הריגול "צוות 7", שם פעלה לצד דיינה דרייק, סלייד וילסון, קול קאש וקורט לאנס בין היתר.
היא מרכיבה גרסה של ליגת הצדק, המופרדת מליגת הצדק הראשית, עליה היא מפקחת כמנהלת ארגוס.
חברי הקבוצה הראשוניים הם הצייד ממאדים, הוקמן, החץ הירוק, גרין לנטרן, קאטוומן, קטאנה, וייב וסטארגירל.
היא מופיעה באירועי "רוע נצחי", כאשר היא מנסה לצרף את בלאק מנטה ליחידה בזמן שדת'סטורם וטבעת הכוח, חברי סינדיקט הפשע של אמריקה מארץ-3, חודרים לכלא בל ריב.
מאוחר יותר נרמז כי ישנה מתחזה לוולר הגורמת לצרות בהנהלת ארגוס.
אמנדה ברטון היא שחקנית צפון אירית.
ברטון ידועה בעיקר מהופעותיה בטלוויזיה בתפקיד הת'ר בלק באופרת הסבון "ברוקסייד" של ערוץ 4, בת' גלובר בסדרת הדרמה "Peak Practice", סם ריאן בסדרת הפשע של ה-BBC "עדות אילמת", קלייר בלייק בסדרה "The Commander" ובתפקיד קארן פישר בסדרה "דרך ווטרלו".
ברטון נולדה בעיר דרי שבצפון אירלנד.
היא הצעירה במשפחה בת ארבע בנות.
אביה היה מנהל בית ספר יסודי.
היא למדה בבית ספר תיכון לבנות לונדונדרי בעיר דרי.
בגיל 18 עברה לאנגליה ולמדה דרמה במשך שלוש שנים בבית הספר "Manchester Metropolitan School of Theatre".
ב-1976 התחתנה עם ג'ונתן הרטלי אותו הכירה בתקופת לימודיה.
השניים התגרשו ב-1982. ב-1989 התחתנה בפעם השנייה עם סוון ארנסטיין.
ברטון ידועה בעיקר מתפקידיה בטלוויזיה, אולם בתחילת הקריירה שלה עבדה כמעט אך ורק בתיאטרון.
עד שקבלה את התפקיד הת'ר בלק בסדרת הדרמה "ברוקסייד" של ערוץ 4 המתרחשת בליברפול.
אחרי כמעט ארבע שנים בהן הפכה הת'ר לאחת הדמויות הפופולריות ביותר בתוכנית, החליטה ברטון לעזוב את התוכנית מכיוון שההזדהות שלה עם הדמות פחתה.
אחרי עזיבת הסדרה הופיעה ברטון בעיקר בתפקיד אורח בסדרות דרמה שונות ששודרו בפריים טיים בהן "Minder", "המפקח מורס", "בון", "Medics", "ואן דר ואלק","Stay Lucky" ו"לאבג'וי".
ב-1993 כיכבה ברטון לצדו של קווין וייטלי בסדרה הרפואית "Peak Practice".
היא גילמה את ד"ר בת' גלובר בסדרה שהתרחשה באזור פיק שבמחוז דרבישייר, במשך שלוש עונות עד לעזיבתה בשנת 1995. ב-1996 החלה לשחק בתפקיד פרופ' סם ריאן בסדרה עטורת השבחים של ה-BBC "עדות אילמת".
בתפקיד זה הופיעה עד לשנת 2004. אחרי "עדות אילמת" שיחקה בתפקיד התובעת הלן וסט בסדרה המבוססת על הרומנים של פרנסס פייפילד .
ב-2003 הופיעה בתפקיד הדודה פולי בעיבוד מחודש של ספר הילדים "פוליאנה".
עוד ב-2003 החלה לככב בסדרת הדרמה "The Commander" של לינדה לה פלאנט בתפקיד קומנדר קלייר בלייק.
ב-2010 הופיעה ברטון בעונה השישית של סדרת הדרמה "דרך ווטרלו" בתפקיד מנהלת בית הספר קארן פישר, ושיחקה בסדרה עד 2011. היא כיכבה בתוכנית מאסטרשף לידוענים והגיעה לחצי הגמר.
באפריל 2016 הוכרז שברטון תופיע בדרמה "The Level" של ערוץ ITV.
אמנדה נונס (בפורטוגזית: Amanda Nunes; נולדה ב-30 במאי 1988) ידועה גם בכינוי "הלביאה" (The Lioness) היא לוחמת MMA ברזילאית ואלופת העולם לשעבר באליפות הלחימה האולטימטיבית (UFC) במשקל תרנגול ובמשקל נוצה.
נונס היא האישה הברזילאית האלופה הראשונה של ה-UFC, וכן הלהט"בית המוצהרת הראשונה (מקטגורית גברים ונשים) שזכתה באליפות העולם ב-UFC.
כמו כן, היא האישה הראשונה בתולדות ה-UFC להחזיק בשתי אליפויות בקטגוריות משקל שונות וכן האישה הראשונה להחזיק בשתי אליפויות בקטגוריות משקל שונות במקביל (והשלישית בסך הכל לאחר קונור מקגרגור הראשון ודניאל קורמייה השני).
נונס גדלה בעיירה קטנה הסמוכה לסלבדור, ברזיל.
בגיל 7 החלה ללמוד קארטה, ובגיל הבגרות החלה להתאמן באגרוף ובג'ו ג'יטסו ברזילאי.
לנונס חגורה שחורה בג'ו ג'יטסו ברזילאי, וחגורה חומה בג'ודו.
נונס החלה את קריירת ה-MMA שלה במרץ 2008. בינואר 2011 החלה להילחם במסגרת סטרייקפורס והביסה בקרב הראשון שלה את ג'וליה באד באמצעות נוקאאוט טכני תוך 14 שניות בלבד.
ביולי 2012, החלה להילחם במסגרת Invicta FC ובאוגוסט 2013, החלה להילחם במסגרת ה-UFC.
ב-9 ביולי 2016, זכתה בתואר אלופת העולם במסגרת אירוע לאחר שניצחה את מישה טייט.
ב-30 בדצמבר 2016, במסגרת אירוע UFC 207 , הגנה נונס על תוארה לאחר שהביסה את רונדה ראוזי בנוקאאוט טכני, לאחר 48 שניות מפתיחת הסיבוב הראשון של הקרב.
ב-8 ביולי 2017, נונס הייתה אמורה להגן על תואר האליפות מול הלוחמת ולנטינה שבצ'נקו במסגרת אירוע UFC 213 , אולם מספר שעות לפני תחילת הקרב, נונס הודיעה כי אינה מרגישה טוב ולכן הקרב בוטל.
ב-9 בספטמבר 2017, במסגרת אירוע UFC 215, נלחמה נגד שבצ'נקו וניצחה אותה בהחלטת שופטים חצויה.
ב-12 במאי 2018, במסגרת אירוע UFC 224, נלחמה נגד רקל פנינגטון וניצחה אותה בנוקאאוט טכני.
ב-29 בדצמבר 2018, עלתה לקטגורית משקל נוצה על מנת להילחם מול האלופה בקטגוריה זו, כריס סייבורג.
נונס ניצחה את סייבורג בנוקאאוט בסיבוב הראשון ובכך הפכה לאישה הראשונה בתולדות ה-UFC להחזיק בשתי אליפויות בקטגוריות משקל שונות וכן האישה הראשונה להחזיק בשתי אליפויות בקטגוריות משקל שונות במקביל.
נונס היא הלוחמת השלישית בתולדות ה-UFC שמחזיקה בשני תארים במקביל, לאחר קונור מקגרגור הראשון ודניאל קורמייה השני.
נכון לספטמבר 2020, מאזן הקרבות של נונס עומד על 21 ניצחונות ו-4 הפסדים.
נכון לספטמבר 2020, נונס מדורגת במקום הראשון ברשימת הלוחמות הטובות ביותר (בכל קטגוריות המשקל) של ה-UFC.
נונס חיה בניו ג'רזי, ארצות הברית ומנהלת מערכת יחסים עם נינה אנסרוף , לוחמת MMA במשקל קש שחתומה גם היא בארגון ה-UFC.
Saint Preux 4-1-021 במרץ 2015שיינה בייזלר11:56נוק-אאוט טכני (בעיטת רגל)UFC Fight Night: Maia vs.
אמנדה לואיז הולדן היא מנחת טלוויזיה, שחקנית וזמרת אנגלייה.
היא מוכרת בעיקר כשופטת בתוכנית הטלוויזיה "Britain's Got Talent" מאז 2007.
בשנים 2006 עד 2008 שיחקה הולדן בתפקיד שרה טרווניון בסדרת הדרמה "לב פראי".
בתיאטרון הופיעה בתפקיד הראשי במחזמר "מילי המודרנית" עליו הייתה מועמדת לפרס לורנס אוליבייה.
היא הנחתה תוכניות טלוויזיה שונות בהן ב-2012 את תוכנית הכישרונות "סופרסטאר" של ITV, ב-2014 ו-2015 את התוכנית "This Morning" ועוד ב-2015 את התוכנית "Give a Pet a Home".
בילדותה בילתה זמן רב בעיירה בישופ וולטהאם , ובגיל תשע הצטרפה ללהקת התיאטרון המקומית "Little Theatre Company".